b"\n_START_ARTICLE_\nEmmanuel Chedal\n_START_PARAGRAPH_\nEmmanuel Chedal (s. 15. tammikuuta 1983 Moutiers, Ranska) on ranskalainen entinen m\xc3\xa4kihypp\xc3\xa4\xc3\xa4j\xc3\xa4. H\xc3\xa4n asuu Brides-Les-Bains'ssa ja edustaa SC Courchevel -seuraa._NEWLINE_Chedal kilpaili arvokilpailuissa ensimm\xc3\xa4isen kerran Lahden MM-kisoissa 2001. H\xc3\xa4n sijoittui 18:nneksi lentom\xc3\xa4en MM-kilpailuissa Planicassa 2004 ja Liberecin MM-kisojen 2009 suurm\xc3\xa4ess\xc3\xa4. Vancouverin olympialaisissa 2010 h\xc3\xa4n oli suurm\xc3\xa4ess\xc3\xa4 kolmastoista ja saman talven lentom\xc3\xa4en MM-kisoissa Planicassa nelj\xc3\xa4stoista._NEWLINE_Maailmancupissa Chedal sijoittui ensimm\xc3\xa4isen kerran kymmenen parhaan joukkoon oltuaan kahdeksas Willingeniss\xc3\xa4 kaudella 2003\xe2\x80\x932004. Ensimm\xc3\xa4isen palkintosijansa h\xc3\xa4n sai oltuaan kolmas Lillehammerissa joulukuussa 2009. Maailmancupin kokonaispisteiss\xc3\xa4 h\xc3\xa4n oli parhaimmillaan viidestoista kaudella 2009\xe2\x80\x932010._NEWLINE_Chedal ilmoitti tammikuussa 2013 lopettavansa uransa."